ভোট চলাকালীন মাইকিং করে প্রচারের অভিযোগ তৃণমূলের

কলকাতা: নজিরবিহীনভাবে উত্তর কলকাতা লোকসভা(Uttor Kolkata Loksabha) কেন্দ্রে ভোট চলাকালীন তৃণমূল (TMC) প্রার্থীকে (Candidate) ভোট দেওয়ার আবেদন। কলকাতা পুরসভার দুনম্বর ওয়ার্ডের তৃণমূল কংগ্রেসের ব্লক সভাপতি সুজন বোস এই  ভোট দেওয়ার আবেদন করেছেন। রাস্তায় হেঁটে মাইকিং (Miking) করতে দেখা যায় এদিন। সেই ভিডিও ভাইরাল হয়েছে। ভিডিওতে দেখা যাচ্ছে, ১ নম্বর বোতাম টিপে ভোট দেওয়ার আবেদন করছেন ওই তৃণমূল কর্মী। ভোটের দিনে এই ভোটের প্রচার ঘিরে শোরগোল পড়ে যায়। যে ঘটনায় নির্বাচনী বিধি (Model Code of Conduct) লঙ্ঘনের অভিযোগ তুলেছে বিরোধীরা। ওই ঘটনায় রিপোর্ট চেয়ে পাঠিয়েছে নির্বাচন কমিশন।

উল্লেখ্য, উত্তর কলকাতা লোকসভা আসনে তৃণমূলের প্রার্থী সুদীপ বন্দ্যোপাধ্যায়। এই বিষয়ে তাঁর বক্তব্য অবশ্য পাওয়া যায়নি। উত্তর কলকাতায় বিজেপি প্রার্থী তাপস রায়, কংগ্রেসের পক্ষ থেকে প্রতিদ্বন্দ্বিতা করছেন বর্ষীয়ান রাজনীতিক প্রদীপ ভট্টাচার্য।